Bi de Frog um d'Häser un wer als Maschgere zu wem g'hört, war de Säger i sim Element un bsunders penibel. Ich erinner mich no ganz genau, wo ich  selber um 1956 oder 57 s'ersch mol is Häs gange bin. Mer hät sich is Fuhrers Werkstatt aazoge, un d'Frau Fuhrer hät sich debii mit mir als Aafänger viel Müeh gä. Aber de Säger-Richard war halt au debii un hät jede Kleinigkeit kontrolliert : Wie mer sich richig uuspolsteret, so, dass mer e guete Statur abgibt un d'Rolle nit drucket, wie mer d'Hose unne a der Schue richig bindet, wie mer d'Rollerieme richtig sortiert un s'Fulard a de reächt Platz na macht un schließlich, wie mer d'Scheme richtig bindet. Uf em  Dielebode vus Fuhrers Werkstatt han ich sogar mieße de Narroschritt vorführe, damit mer sieht, ob ich's au richtig mach.